Smartpost

Postin pakettiautomaattien kautta lähetettyjä paketteja voi maksaa myös maksukortilla. Ne sijaitsevat pääsääntöisesti kauppapaikoilla. Posti osti Virossa perustetun Smartpostin liiketoiminnan vuonna 2010 ja laajensi toiminnan Suomeen.

Lähetettävät paketit hinnoitellaan koon mukaan. Toimitettavien pakettien enimmäismassa on 35 kg. 

Yhteensä automaatteja on Suomessa noin 2300 kpl (2021). Postin pakettiautomaatit, lähetettävien toimitusten postilaatikot ja toimipaikat voi löytää sijainniltaan postinumerolla. Mikäli vastaanottajaa lähimpään pakettiautomaattiin tulee paljon lähetyksiä, voi Posti osoittaa lähetyksen seuraavaksi lähimpään postipakettiautomaattiin, mikä voi harvaan asutulla alueella olla etäällä, mahdollisesti seuraavassa taajamassa.

Pakettiautomaatteja voi olla muiden muassa elintarvikemyymäköissä, kuten osuuskaupparyhmän Saleissa, S-marketeissa, K-marketeissa ja K-supermarketeissa, R-kioskeissa ja muissa vastaavissa usein asioiduissa vähittäiskaupan myymäköissä.

Lähteet

 Aiheesta muualla 
smartpost.fi 

Luokka:Suomen postiliikenne